Rolf A. Berg

Rolf Arnfred Berg (1896–1984) var en norsk grossist, friluftsmann og kommunepolitiker i Drammen.

 Karriere 
Han overtok familiebedriften Pt. Pedersen & Berg, som drev farge-, olje- og materialhandel og teknisk-kjemisk fabrikk, da faren, Peter Andreas Berg, døde i 1933.

Berg var formann i Drammens Handelsstands Forening fra 1938 til 1939, medlem av hovedstyret og arbeidsutvalget i Norges Handelsstands Forbund og formann i Fargehandlergrossistenes Landsforbund.

Berg var medlem av Drammen bystyre og formannskap, som representant for Høyre. Han var formann i Høyre i Buskerudbyene, som frem til stortingsvalget i 1953 utgjorde en egen byvalgkrets.

Berg var fra unge år en ivrig idretts- og friluftsmann og satt i styret for Drammens og Oplands Turistforening i 27 år. Han la ned et stort arbeid i bygging og restaurering av turisthytter og løypemerking i Drammensmarka.

 Referanser 

Kategori:Norske handelsfolk
Kategori:Lokalpolitikere i Drammen
Kategori:Høyre-politikere i Buskerud
Kategori:Personer fra Drammen kommune